kardosdrur/scandi-wiki huggingface dataset:
Victoria Land

Victoria Land er et landområde på det antarktiske kontinent beliggende vest for Rosshavet og øst for Wilkes Land. Området blev opdaget af James Clark Ross i januar 1841 og navngivet efter dronning Victoria af Storbritannien. En anden opdagelsesrejsende i området var Douglas Mawson.

Noter

Eksterne links

Landområder i Antarktis
Orla Jørgensen

Anton Oving Orla Jørgensen (født 25. maj 1904 i Ordrup, død 29 juni 1947 i Gentofte) var en dansk cykelrytter fra LCC, Kongens Lyngby, som vandt guldmedalje i 100 km holdkørsel på landevej ved de olympiske lege i Amsterdam, Holland i 1928 sammen med Henry Hensen, Poul Sørensen og Leo Nielsen.

Orla Jørgensen var bror til cykelrytteren Henry Jørgensen.

Eksterne henvisninger 

Mandlige cykelryttere fra Danmark
Olympiske mestre fra Danmark
Personer fra Ordrup
Deltagere for Danmark ved sommer-OL 1928
Litecoin

Litecoin (forkortet LTC eller ved symbolet Ł) er en virtuel valuta (og derudover en digital valuta og kryptovaluta), der blev skabt i oktober 2011 af Charles Lee, der er tidligere udvikler hos Google, og som var meget engageret i mine operationerne bag Bitcoin.

Skabelse og overførsler af mønter er baseret på en open source kryptografisk protokol, og bliver ikke bestyret af en central autoritet. Mens den i mange henseender er inspireret af og teknisk ligner Bitcoin, er der dog mindre tekniske forskelle i forhold til Bitcoin og andre større kryptovaluta.

Historie 

Litecoins open source kode blev offentliggjort via hjemmesiden GitHub den 7. oktober 2011 af Charlie Lee. Litecoin netværket gik online den 13. oktober 2011. Kryptovalutaen er en forgrening af Bitcoins klient, og er adskiller sig primært fra Bitcoin ved at have en hurtigere blok generering på kun to minutter og 30 sekunder (modsat Bitcoins 10 minutter), et højere antal maximale mønter tilgængeligt, en anderledes hashing algoritme samt mindre ændringer til den grafiske brugerflade.

I løbet af november måned 2013 steg Litecoins værdi voldsomt, med blandt andet en stigning på 100% i løbet af 24 timer. Litecoin opnåede med dette spring en markedsværdi på en milliard amerikanske dollar. I slutningen af november 2017 var markedsværdien på over 4,6 milliarder dollar, svarende til over 29 milliarder danske kroner. Det gav hver Litecoin en værdi på omkring 83 amerikanske dollar.

Den 8. december 2017 meddelte skaberen, Charlie Lee, på Twitter, at det nu var muligt at købe værdikuponer til spilnetværket Steam med Litecoins. Umiddelbart efter skete der en stor stigning i værdien af Litecoin, og d. 14. december nåede kryptovalutaen en værdi på 341 amerikanske dollar, og en markeds kapitalværdi på over 18,5 milliarder amerikanske dollar, svarende til 117 milliarder danske kroner.

Se også 

 Virtuel valuta
 Bitcoin
 Dogecoin
 Dash

Eksterne henvisninger 
 Litecoins officielle hjemmeside
 Litecoin Association
 Litecointalk
 Litecoin på Reddit

Referencer 

Penge
It-udviklingsprojekter
Internetteknologi
Kryptovalutaer
Kvartssand

Kvartssand er en ren og meget almindelig sandtype i verden.  Kvartssand har et stort indhold af mineralet kvarts, som regel 95 %, samt ingen flint og ringe indhold af andre mineraler, hvilket øjensynlig skyldes, at der er sket intensiv forvitring i forbindelse med sandets dannelse. Aflejringen har fundet sted i flodslette- og deltamiljøer ca. 23-5 mio. år før nu, i den geologiske periode miocæn.

Anvendelse  
En af de store anvendelser af kvartssand, i den moderne verden, er som ingrediens i industriel beton.
Det bliver også brugt i : 
Vandfiltrering
Glasfremstilling
Jernstøbning og metalproduktion
Sandblæsning
Fritidsfaciliteter som ridebaner og fodboldbaner
Beton til at tilføje tekstur til glatte veje; teksturændringen bliver også benyttet til fx maling og epoxygulve
Fracking - naturligt forekommende kvartssand bruges som en proppant til at holde en induceret hydraulisk fraktur åben i fracking processen

Kvartssand i verden  
Freedonia anslår i en rapport, at verdens efterspørgsel er 280 mio tons (2016) med en værdi på $9.2 milliarder.
 51 % Asien-Stillehavet 
 21 % Nordamerica
 12 % Vesteuropa
 16 % andre regioner  

Asien-Stillehavet regionen står for den største andel af efterspørgsel på kvartssand, grundet byggerier og støberiproduktionen, i særdeleshed i Kina og Indien. Uden for Asien, forventes det i USA, at efterspørgslen vil stige på grund af hydrauliske fracking aktiviteters nuværende dominans samt opblomstring i byggeriet
og produktionen af motorkøretøjer.

Indvinding af kvartsand i Danmark 
Der blev indvundet 346.000 m³ kvartssand i 2010. Indvindingen af kvartssand har i perioden 1982-1999 ligget i intervallet
130.000-280.000 m³, men steg i 2000 til 479.000 m³ og har siden ligget omkring 500.000. I 2009 faldt indvindingen dog markant. I 2010 blev kvartsand kun indvundet i regionerne Midtjylland og Syddanmark med en fordeling på hhv. 78% og 22%.

Top 5 indvindingskommuner 
Store mængder af kvartsand kommer fra Sandmark/Addit Grusgrav, et område tæt på Vissing Kloster mellem Silkeborg, Skanderborg og Horsens, hvor Dansand har 2 grave samt 3 grave tilhørende Dansk Kvarts Industri. Gravenes kvartsand varierer fra lysegråt til hvidligt overvejende mellem- og grov-kornet kvartsand.

 164.000 m³ -Horsens kommune
 42.000 m³ - Skanderborg Kommune
 33.000 m³ - Esbjerg Kommune, det kommer hovedsageligt fra grusgraven mellem Mellem Hostrup og Alslev (Hostrup sand)
 19.000 m³ - Norddjurs kommune, det kommer hovedsageligt fra Hoed Grusgrav
 18.000 m³ - Ringkøbing-Skjern Kommune, det kommer hovedsageligt fra Sandgrav i råstofgraveområdet Grønbjerg
Fra 2010

Referencer

Eksterne henvisninger 
 Dansk Kvarts Industri

Sand
Rævebogen

En Ræffue Bog eller på nudansk Rævebogen, oversat fra tysk Reineke Fuchs af Herman Weigere og udgivet i 1555, omtales ofte som en af de første danske børnebøger. Selvom bogen ikke primært var henvendt til børn, ved man, at den også har haft børn som læsere. Bogen indeholder en samling fortællinger om ræven, Kong Løve, og andre dyr; fortællinger som har deres rødder i tidlige folkefortællinger, der første gang blev samlet af flamske magister Nivardus omkring 1150, i den latinske Ysengrimus, på dansk Ulvebogen.

Fortællingerne har med deres slet skjulte samfundssatire (specielt rettet mod adelen og kirken), og ved at sætte ræven i rollen som den snu underhund, som dog til sidst vinder, sat deres præg på den danske kulturhistorie, og er blevet oversat og nydigtet i adskillige udgivelser i løbet af de sidste 500 år. Blandt andet udgav Adam Oehlenschläger i 1816 Reineke Foss, som var en oversættelse af den tyske Reineke Fuchs, og som i 1848 blev genudgivet under den nok så kendte titel Mikkel Ræv. Det er dog ikke denne udgave som har haft den største betydning.

I 1827 udgav Frederik Schaldemose for egen regning under samme titel sin oversættelse af den tyske gendigtning Reineke Foss ved August Heinrich Hoffmann von Fallersleben (kendt som forfatter af nationaldigtet Deutschland über Alles).

Senest i 1947 udkom Christian Dahlerup Kochs Den gode gamle Rævebog'', som er en genfortælling henvendt til børn, og som vel i dag er den mest kendte udgave i den brede befolkning.

Eksterne kilder og supplerende læsning 
En Ræffue Bog, Den Store Danske, læst 19. december 2014.
Reveboken - En Ræffue Bog - Reineke rev  Skramstad (Norsk), læst 19. december 2014.

Nordisk litteratur fra middelalderen
Nummer-et hits i Danmark i 1998

Nummer-et hits i Danmark i 1998 er en liste over de singler der lå nummer et på den danske singlehitliste i 1998. Den var udarbejdet af International Federation of the Phonographic Industry og Nielsen Soundscan, og udgivet af Billboard i "Hits of the World"-sektionen.

Historie

Referencer

Se også 
 Musik i 1998

1998
Musik i 1998
Graham Land

Graham Land er den nordlige del af den Antarktiske halvø, der ligger nord for en linje mellem  Cape Jeremy og Cape Agassiz. Denne beskrivelse følger aftalen fra 1964 mellem de britiske og amerikanske kommitéer til fastlæggelse af navne på Antarktis. Det var ved samme aftale, at navnet den Antartiske halvø ("Antarctic Peninsula") blev vedtaget for navnet på Antarktis' store halvø, ligesom navnene Graham Land og Palmer Land blev tildelt den nordlige og sydlige del af halvøen. 

Graham Land er den del af Antarktis, der ligger tættest på Sydamerika. Området indgår i kravområdene til Argentinsk Antarktis, Britisk Antarktis og Chilensk Antarktis. En række lande har helårs forskningsstationer her. 

Graham Land er navngivet efter polarforskeren/eventyreren James R. G. Graham, der deltog i John Biscoes ekspedition til den vestlige del af Graham Land i 1832. Indtil opdagelwser udført af British Graham Land Expedition (1934-37) var Graham LAnd generelt anset for at være en øgruppe.

Andre navne
Argentina kalder området Tierra de San Martín (Sankt Martins Land) og kalder den nordlige del af halvøen (Trinity halvøen) Península Trinidad eller Tierra de la Trinidad. Chile kalder hele den Antarktiske halvø Tierra de O'Higgins (O'Higgins Land).

Se også
 Sydpolsekspeditioner

Noter

Eksterne links



Halvøer i Antarktis
Juden Raus

Juden Raus (jøderne ud) er et antisemitiske brætspil fremstillet i Nazityskland.  "Juden Raus," udkom i Dresden i 1938 cirka en måned efter Krystalnatten.

Det er et simpelt spil. Man kaster terningerne og flytte sin brik til jødiske hjem og henter jøder. Du skal derefter eskortere jøderne til et "indsamlingssted", så de kan blive forvist fra byen.

Spillet blev udgivet af et privat foretagende, og  den nazistiske avis Das Schwarze Korps offentliggjorde en skarp kritik af spillet den 29. december 1938 på side 7, og skrev blandt andet:

Eksterne henvisninger 

 “Juden Raus!” (Jews Out!) – History’s most infamous board game | Ulrich Schädler - Academia.edu

Brætspil
Antisemitisme
Covington

Covington har flere betydninger:

Stednavne

Storbritannien 
 Covington, Cambridgeshire
 Covington, South Lanarkshire
 Covington, Wiltshire

USA 
 Covington, Georgia
 Covington, Indiana
 Covington, Kentucky
 Covington, Louisiana
 Covington, Michigan
 Covington, Nebraska
 Covington, New York
 Covington, Ohio
 Covington, Oklahoma
 Covington, Tennessee
 Covington, Texas
 Covington, Virginia
 Covington, Washington
Hohenhameln

Hohenhameln er en kommune med godt 9.000 indbyggere (2013) i den vestlige del af Landkreis Peine, i den østlige del af den tyske delstat Niedersachsen.

Geografi 
Hohenhameln ligger omkring 12 km sydøst for Peine, og i kommunen ligger ud over hovedbyen Hohenhameln landsbyerne:

Eksterne kilder/henvisninger 

 Byens websted
 Befolkning 31. Dezember 2013 (Tabelle K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Bankerot (tv-serie)

Bankerot er en dansk tv-serie produceret af Danmarks Radio. Den første sæson blev sendt i efteråret 2014, og den anden sæson bliver sendt fra januar 2015. Første sæson blev sendt i samme periode som den meget omtalte dramaserie 1864 blev sendt. Serien handler om forskellige skæve eksistenser.

Tv-serien har manuskript af Kim Fupz Aakeson og Henrik Ruben Genz fungerer som instruktør.
Producere er Malene Blenkov og Morten Fisker fra Sebasto Film, mens serien er fotograferet af Jørgen Johansson.

Som et forsøg gjorde DR for første gang nogensinde alle afsnit tilgængelige som streaming inden premieren. Konceptet kendes fra streamingtjenester som Netflix, og fra d. 22. december 2014 kunne man streame alle afsnit, mens anden sæson først blev sendt i januar 2015.

Medvirkende 
 Martin Buch
 Esben Dalgaard Andersen
 Viktor Lykke Clausen
 Nicolas Bro
 Lars Brygmann
 Lærke Winther Andersen
 Finn Nielsen

Modtagelse 
Politiken gav efter de første afsnit 4/6 hjerter og både Filmmagasinet Ekko og Soundvenue gav ligeledes 4/6 stjerner.

Referencer

Eksterne henvisninger 
 

DR-serier
Dramaserier fra Danmark
Danske tv-serier fra 2010'erne
Ilsede

Ilsede er en kommune med godt 11.400 indbyggere (2013) i Landkreis Peine i den østlige del af den tyske delstat Niedersachsen.

Geografi 
Ilsede ligger omkring 5 km syd for Peine, og i kommunen ligger disse byer og landsbyer:
 Adenstedt
 Bülten 1.791
 Gadenstedt
 Groß Bülten 1.399
 Groß Ilsede 2.703
 Groß Lafferde
 Klein Ilsede 1.912
 Münstedt
 Oberg
 Ölsburg 2.800
 Solschen 1.083

Indbyggere pr. 31. december 2011

Nabokommuner 
Vechelde grænser til (med uret fra nord):
 Peine
 Vechelde
 Lengede
 Söhlde
 Hohenhameln

Eksterne kilder/henvisninger 

 Byens websted 
 Befolkning 31. Dezember 2013 (Tabelle K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Sagerske hus

Sagerska huset eller Sagerska palatset, er en bygning, som diplomaten Robert Sager opførte i slutningen af 1800-tallet. Huset liger på på Strömgatan 18 i Stockholm.

Huset var oprindeligt et privatpalads, der blev beboet af slægten Sager. 
Da Vera Sager døde i 1988 var huset det sidste privat beboede palæ i det centrale Stockholm.

Statsministerens bolig 
Staten købte huset i 1989, og i 1995 blev det statsministerens officielle residens.

Eksterne henvisninger 

Sveriges politik
Bygninger, konstruktioner og anlæg i Stockholm
Embedsboliger
Sancho 1. af Mallorca

Sancho () (1274 – 4. september 1324), kaldet den Fredelige (el Pacífic eller el Pacífico) var konge af Mallorca, greve af Roussillon og Cerdanya og herre af Montpellier fra 1311 til sin død. Han var den anden søn af Jakob 2. og Escalaramunda af Foix, datter af Roger 4., greve af Foix. Han arvede tronen, da hans ældre broder Jakob frasagde sig tronen for at blive Franciskanermunk.  

I sine første regeringsår fortsatte han sin fars politik for at stabilisere kongedømmet, men den største by i hans rige, Palma de Mallorca, kæmpede for selvstyre. Han uddrev penge fra den jødiske befolkningsgruppe for at opbygge en flåde. I 1324, kort før sin død, begyndte han konstruktionen af Katedralen i Perpignan, i hvilken han senere blev begravet. 

Sancho giftede sig med Maria af Napoli, datter af Karl 2., konge af Napoli og Maria Arpad af Ungarn. Han fik ingen legitime arvinger, hvilket truede kongerigets fortsatte eksistens. Han testamenterede kongedømmet til sin nevø Jakob for at forhindre at det faldt tilbage til den Aragonske Krone.

Stamtavle

Kongelige fra Spanien
Personer fra middelalderen
Oberndorf bei Salzburg

Oberndorf bei Salzburg er en by i den østrigske delstat Salzburg.

Historie 
Byen blev delt i to i kølvandet på Napoleonskrigene, da det tidligere Ærkebispedømmet Salzburg blev opdelt i 1816 efter Wienerkongressen. En del til Kongeriget Bayern og en anden del til Kejserriget Østrig.

Oberndorf er verdensberømt som fødestedet for julesangen Stille nat (tysk: Stille Nacht), som blev spillet første gang i den tidligere St. Nicholas sognekirke af skolemesteren Franz Xaver Gruber og den unge præst Joseph Mohr juleaften 1818. I 1890'erne medførte flere oversvømmelser fra floden Salzach store ødelæggelser i Oberndorf, blandt andet på St. Nicholas sognekirke, som til sidst blev revet ned. I 1937 blev der opført et mindekapel på samme sted.

Eksterne henvisninger 
 Byens hjemmeside
 Silent Night Website
 180 Years of "Silent Night" 

Byer i Østrig
Sotiris Kaiafas

Sotiris Kaiafas (født d. 17. december 1949, Nicosia) er en tidligere fodboldspiller fra Cypern, der var aktiv i perioden fra 1967-1984. Han spillede hele sin karriere i AC Omonia. I 1976 blev han den spiller med flest mål i Europa. Han er noteret for 33 landskampe og 19 mål for Cyrpens fodboldslandhold. 

Fodboldspillere fra Cypern
Personer fra Nicosia
Barefoot Foundation

Barefoot Foundation (Pies Descalzos Foundation) er en colombiansk ngofond stiftet at sangerinden Shakira i 1997 med det formål at hjælpe fattige og forarmede børn.

Pies Descalzos formål: "The Barefoot Foundation arbejder for at sikre, at alle colombianske børn får ret til en uddannelse af høj kvalitet. Vores målgruppe er fordrevne og sårbare samfund samt at tage deres hensyn til deres særlige behov."

Fondens primære fokus er bistand til uddannelse, organisationen har fem skoler i hele Colombia, der giver undervisning og måltider til 4000 børn.

Referencer 

Velgørenhedsorganisationer
Etableret i 1997
Gammelborg (Fyn)

Gammelborg er et voldsted nær Vindinge vest for Nyborg på Fyn. Anlægget stammer fra jernalderen i 400- og 500-tallet, men blev også brugt i vikingetiden. Anlægget består af jordvolde der omkranser omkring 3,5 ha. Oven på jordvoldene har der været træpalisade da borgen blev brugt. Borgen er omgivet af Vindinge Å på tre sider, hvilket er et godt forsvarsmæssigt udgangspunkt. I 1600-tallet er der beretninger om, at man stadig kunne se båd volden og den omgivne voldgrav.

Fæstningen blev afløst sandsynligvis af Nyborg Slot, som fik dette navn, da det var den "nye" borg. Det blev opført omkring 1170. Herefter blev byen flyttet fra omkring Gammelborg til Nyborgs nuværende placering.

Voldanlægget blev genopdaget via luftfotos, der afslørede en cirkelformet formation. Området blev undersøgt af arkæologer fra Østfyns Museer i marts 2013, der ved hjælp af kulstof 14-datering blev dateret til den sene jernalder. Man fandt bl.a. trækul og spor af stolpehuller. Arkæologerne antager, at det har været en såkaldt tilflugtsborg, hvor borgere i området kunne søge ly med plads til op til 3.000 mennesker, hvis en fjende truede.

Nyheden om borgen kom i efteråret 2014 kort efter nyheden om fundet af en ny vikingeringborg ved Lellinge på Sjælland kaldet Vallø Borgring.

Referencer 

Voldsteder i Svendborg Amt
Danmarks historie
Nyborg Kommunes geografi
Status epilepticus

Status epilepticus er en akut neurologisk tilstand karakteriseret ved langvarig (>30 min) eller gentagne epileptiske krampeanfald, hvor patienten forbliver bevidstløs eller bevidsthedssvækket mellem anfaldene. Tilstanden kan både optræde hos patienter med epilepsi og ved andre påvirkninger af hjernen, fx forgiftning, narkotika påvirkning og skade på hjernen (hjernetumor, apopleksi).

Kategorisering 
I ICD-10 skelnes mellem fire typer:
 Generaliseret tonisk-klonisk status epilepticus (Gentagne anfald af kramper med bevidstløshed mellem anfaldene)
 Non-konvulsivt status epilepticus af absencetype (Gentagne fjernhedstilfælde, men uden egentlige kramper)
 Non-konvulsivt komplekst partielt status epilepticus (Gentagne anfald uden kramper, men ofte med fjernhed og tab af kognitive funktioner)
 Anden eller uspecifik status epilepticus

Årsager 
Kun omkring 25% af de patienter der får krampeanfald eller status epilepticus har epilepsi. Hos omkring 50% af patienter der diagnosticeres med epilepsi er status epilepticus det første symptom. Andre årsager kan være:
 Apopleksi
 Forgiftning eller narkotikapåvirkning
 For lav dosis eller pludseligt ophør af antiepileptisk behandling
 Alkohol eller alkohol abstinenser (særligt hos epileptikere)
 Faste eller højt/lavt blodsukker hos epileptikere
 Interaktion mellem antiepileptika og anden medicin
 Toleransudvikling til antiepileptika
 Manglende optagelse af antiepileptisk medicin, fx pga. betændelse i mave/tarm
 Metaboliske forstyrrelser, fx lever eller nyresygdom
 Søvnmangel

Prognose 
Dødeligheden er 10-30% indenfor 30 dage. Dette kan skyldes den direkte skade der sker på hjernen ved langvarig epileptisk aktivitet, men kan også skyldes den bagvedliggende sygdom, som er årsag til tilstanden, fx en hjernetumor. Hvis tilstanden behandles hurtigt og der ikke er en bagvedliggende sygdom er prognosen god.

Behandling 
 Sikring af frie luftveje, ilttilskud og kredsløbsmonitorering
 Benzodiazepiner (Stesolid eller clonazepam), gives som intravenøs injektion.
 Ved manglende effekt gives Fosfenytoin eller Valproat som intravenøs injektion/infusion
 Ved manglende effekt bedøves patienten med Propofol eller barbiturat

Referencer

Se også 
 Epilepsi
Neurologiske sygdomme
Louis Blenker

Louis Blenker (31. juli 1812 – 31. oktober 1863) var en tysk og amerikansk soldat.

Han blev født i Worms i Tyskland og tilsluttede sig trods de ringe udsigter for succes de revolutionære i 1848. Han blev berømmet for sin indsats blandt både allierede og fjender, men måtte efter revolutionens nedkæmpelse flygte.

Efter sin ankomst til USA etablerede han en farm i New York. Han deltog i den amerikanske borgerkrig på Nordstaternes side, men blev såret i kamp og døde af sine sår.

Eksterne links 
 Louis Blenker at Find A Grave

Noter 

Militærfolk fra Tyskland
Militærfolk fra USA
Rigsmarskal (Sverige)

Sveriges rigsmarskal (svensk: Hans majestät konungens riksmarskalk) er den højeste embedsmand ved det kongelige Hof i Sverige . Han udnævnes af statschefen.

Rigsmarskallen er leder af hofetaternes virksomhed, og han er også ansvarlig for kongens forbindelser med Riksdagen og med regeringen.

Rigsmarskallen har titlen excellens. Indtil 1974 havde stats- og udenrigsministrene også denne titel. 

Ved højtidlige anledninger bærer rigsmarskallen hofuniform og en lang stav med en kongelig krone.

Rigsmarskaller 

 1611–1618: Henrik Horn, diplomat 
 1717–1727: Nicodemus Tessin den yngre, arkitekt 
 1741–1747: Samuel Åkerhielm den yngre
 1792–1801: Johan Gabriel Oxenstierna, digter og vicestatsminister
 1886–1894: Gillis Bildt, statsminister 1888–1889, tipoldefar til stats- og udenrigsminister Carl Bildt
 1934–1936: Oscar von Sydow, statsminister februar–oktober 1921
Lahstedt

Lahstedt var en kommune med knap 10.000 indbyggere (2013) i Landkreis Peine i den østlige del af den tyske delstat Niedersachsen.

Geografi 
Lahstedt ligger omkring 7 km. syd for Peine, og i kommunen ligger landsbyerne:
 Adenstedt,
 Gadenstedt,
 Groß Lafferde,
 Münstedt,
 Oberg.

Eksterne kilder/henvisninger 

 Byens websted
 Befolkning 31. december 2013 (Tabelle K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Salvatore Schillaci

Salvatore Schillaci (født 1. december 1964) er en italiensk tidligere fodboldspiller. Schillaci fik sit store internationale gennembrud ved VM i fodbold 1990, hvor han endte som topscorer. Han er noteret for 16 landskampe og syv mål for Italiens fodboldlandshold

Klubber:

Messina 1983-1989

Juventus 1989-1992

Internazionale 1992-1994

Júbilo Iwata 1994-1997

Eksterne henvisninger

Fodboldspillere fra Italien
Fodboldspillere fra Juventus F.C.
Deltagere ved verdensmesterskabet i fodbold 1990
Lengede

Lengede er en kommune med omkring 12.650 indbyggere (2013) i Landkreis Peine i den østlige del af den tyske delstat Niedersachsen.

Geografi 
Lengede ligger omkring 18 km sydvest for Braunschweig og knap 44 km sydøst for Hannover. Til landkreisens administrationsby Peine mod nord, er der ca. 18 km. Floden Fuhse løber gennem Lengede.

I kommunen ligger byerne og landsbyerne Barbecke, Broistedt, Klein Lafferde, Lengede und Woltwiesche.

Nabokommuner 
 Salzgitter
 Söhlde
 Vechelde

Eksterne kilder/henvisninger 

 Byens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Peter 1. af Portugal

Peter 1. (), også kaldet Peter den Strenge eller den Retfærdige (), (8. april 1320 – 18. januar 1367) var konge af Portugal fra 1357 til 1367.

Peter var den tredje og eneste overlevende søn af Alfons 4. Han blev efterfulgt af sin søn Ferdinand 1.

Se også 
Portugals historie

Eksterne links 

 

Huset Capet
Konger af Portugal
Fyrster fra middelalderen
Personer fra Coimbra
Peter 1.

Peter 1. kan henvise til:

 Peter 1. (ca. 1068-1104) – konge af Aragonien og Pamplona 1094-1104
 Peter 1. eller Peter den Strenge (1320-1367) – konge af Portugal 1357-1367
 Peter 1. eller Peter den Store (1672-1725) – tsar og kejser af Rusland 1682-1725
 Peter 1. (1755–1829) – storhertug af Oldenborg 1823–1829
 Peter 1. (1844-1921) – konge af Serbien og Jugoslavien 1903-1921